PIIRIN AVOIMET PORTIT LAUANTAINA 5.8. KLO 11-15 Tervetuloa tutustumaan Piirin alueella sijaitsevaan Atelje-rakennukseen. Atelje-rakennuksessa toimii monia hyvinvoinnin, taiteen, kulttuurin ja käsityön ammattilaisia. Päivän aikana voit osallistua vilttikirppikselle, tutustua sairaalamuseoon ja nauttia Piirin ainutlaatuisesta tunnelmasta. Myös Ravintola Verstas avoinna tapahtumapäivänä sekä viimeinen Rölli ja Metsänhenki -kesäteatteriesitys Piirin kesälavalla. PÄIVÄN OHJELMA ATELJE-RAKENNUS AVOINNA KLO 11-15 (Björkenheimin puistotie 6, 60220 Seinäjoki) Tervetuloa tutustumaan Atelje-rakennuksen monipuolisiin toimijoihin ja lämmihenkiseen yhteisöön viehättävässä ympäristössä. Atelje-rakennuksessa avoinna ovat juurilleen palaava Tanttu-vaatelainaamo, Seinäjoen Taiteilijaseura, Mielenankkuri, Loonakeramik, Odysseya ja monet muut toimijat. PIIRIN LAPSET KERTOVAT ATELJE-RAKENNUKSEN HISTORIASTA Tervetuloa kuuntelemaan tarinoita menneiltä ajoilta Atelje-rakennuksen aurinkohuoneeseen. Alueella 40-60-luvuilla eläneet ”Piirin lapset” kertovat muistojaan ja tarinoita alueen ja rakennuksen historiasta. VILTTIKIRPPIS ATELJE-RAKENNUKSELLA Tervetuloa Vilttikirppikselle Atelje-rakennuksen pihalle antamaan aarteillesi uuden kodin (sateen sattuessa sisällä). Varaathan mukaasi käteistä. Ilmoittaudu mukaan vilttikirppikselle myymään vanhoja aarteitasi: yhteistuottaja@gmail.com VAATELAINAAMO TANTUN TANTTUKIRPPIS Suositulta Tanttukirppikseltä löydät lainalta poistuvia vaatteita ja koruja kotimaisilta merkeiltä kuten Aarre, Uhana, Marimekko, Nosh ja monta muuta. Kokovalikoimaa löytyy S-XL. Tule tekemään vastuullisia löytöjä kirppikseltä tai ryhdy lainaamon jäseneksi! ZERO WASTE AUNTIE MIIELI®:N KORUPAJA KIERRÄTYSMATERIAALEISTA Tervetuloa tekemään niin nappi- kuin roikkuvia korvakoruja tai punomaan oman rannekorun käyttäen vastuullisia ja kiertotalouteen perustuvia materiaaleja. Esillä myös käsityönä valmistettuja sekä kouluun että syksyyn sopivia kiertotaloustuotteita. ************************************ PIIRIN KIRKKO AVOINNA KLO 12-16 Piirin kirkko on avoinna tutustumista ja hiljentymistä varten. Olet tervetullut sytyttämään oman rukouskynttilän. KLO 12-15 KANSAINVÄLINEN OSAAMINEN TYÖELÄMÄSSÄ -työpaja Pysähdy residenssihankkeen työpajaan maistelemaan kansainvälistä osaamista työelämässä ja tutustu samalla maailman makuihin! Työpajan järjestää Seinäjoen Taiteilijaseura. SAIRAALAMUSEO AVOINNA KLO 11-15 Sairaalamuseoon on tapahtumapäivänä ilmainen sisäänpääsy. Sairaalamuseossa myös ”Työ tekijäänsä kiittää ja neuvoo” -näyttely Aarne Timosen Juurakkoryhmän töistä. RAVINTOLA VERSTAS AVOINNA KLO 11-23 Tervetuloa nauttimaan suolaisia ja makeita kahvilatuotteita Ravintola Verstaalle. Meillä on myös kesäterassi ja baari avoinna. Klo 15 alkaen myös kesämenu tarjolla. RÖLLI JA METSÄNHENKI KLO 14 PIIRIN KESÄLAVALLA Tervetuloa viimeiseen koko perheen esitykseen Piirin kesälavalle Röllin ja Milli Menninkäisen kanssa. Liput: hysteria.fi tai 45 min ennen esitystä Piirin kesälavan portilta.
Tervetuloa tutustumaan Piirin alueella sijaitsevaan Atelje-rakennukseen la 5.8.2023 klo 11-15.